
[image: image1.png]



PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 06 mai 2019
Nr.4C-11/121
RAPORT 
asupra propunerii legislative privind modificarea art.277 din Legea nr.1/2011 a educaţiei naţionale
(Plx. 210/2019)
1. În baza prevederilor art. 95 din Regulamentul Camerei Deputaţilor, republicat, cu adresa nr. Plx.210 din 16 aprilie 2019, Comisia pentru învăţământ, ştiinţă, tineret şi sport a primit spre dezbatere, în fond, propunerea legislativă privind modificarea art.277 din Legea nr.1/2011 a educaţiei naţionale.
Pentru întocmirea raportului, Comisia a analizat avizul favorabil al Comisiei pentru drepturile omului, culte și problemele minorităților naționale, avizul favorabil al Consiliului Legislativ nr. 301/15.04.2019 și avizul favorabil al Consiliului Economic și Social nr. 1660/09.04.2019.
Propunerea legislativă are ca obiect de reglementare modificarea articolului 277 al Legii educaţiei naţionale nr.1/2011, cu modificările și completările ulterioare, în sensul includerii copiilor personalului nedidactic şi ai personalului contractual din învăţământul preuniversitar, cu funcții de execuţie, în categoria persoanelor care beneficiază de scutirea taxei de înscriere la concursurile de admitere din învăţământul universitar, precum şi de gratuitate la cazarea acestora în cămine şi internate.
      
2. În funcţie de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată.

La lucrările Comisiei au fost prezenţi un număr de 18 deputaţi, din totalul de 24 de membri ai Comisiei. 


În baza prevederilor art. 54 şi 55 din Regulamentul Camerei Deputaţilor, republicat, la dezbaterea propunerii legislative a participat ca invitat domnul Petru Andea - secretar de stat în cadrul Ministrului Educației Naționale.  

3. Potrivit prevederilor art. 75 alin. (1) din Constituţia României, republicată, şi ale art.92 alin.(8) din Regulamentul Camerei Deputaţilor, republicat, Camera Deputaţilor este primă Cameră sesizată.

4.  În urma dezbaterii, în şedinţa din 06 mai 2019, Comisia a propus, cu unanimitatea voturilor celor prezenți, respingerea propunerii legislative având în vedere că textul inițiativei a fost preluat ca amendament în cuprinsul propunerii legislative pentru modificarea şi completarea Legii educaţiei naţionale nr.1/2011 (Plx. 77/2019), conform prevederilor art. 68 din Regulamentul Camerei Deputaţilor, republicat. 

